**Ән-Хор ПБ 2019-2020 о.ж. әдістемелік жұмысына есебі**

І жарты жылдыққа жоспарланған әдістемелік жұмыстар орындалды.

**Ашық сабақтар:**

23.11.Оқытушы М.М.Ижанова дауыс қою пәнінен «Әншілік дауысты қоюдағы ерекшеліктері» тақырыбында 1 курс студенті Н. Жылқышиевамен ашық сабақ өткізді.

Қараша айының 29-30 күндері жоспарланған 2 ашық сабақ өткізіліп, 3 әдістемелік баяндамалар тыңдалды.

Оқытушы А. Баймұқатов «Хорға арналған интонациялық жаттығулар» тақырыбында хормен ашық сабақ көрсетті. Сабақ жақсы кәсіптік деңгейде өтті, оқытушы мен студенттер арасында қарым-қатынас қалыптасқан, қойылған міндеттер орындалды.

Оқытушы А.Н. Мухамединова хор практикасы пәнінен «Вокально-хоровая работа в детском хоре» тақырыбында 3 курс студенті Д.Ханболат және БММ-нің хорымен ашық сабақ өткізді. Оқытушының балалармен тіл табысып, араласып, талап қоюы дұрыс бағытта қалыптасуда. Сабақ тартымды, жақсы деңгейде өтті.

**Әдістемелік баяндамалар**

Оқытушы К.М. Киматова. «Дирижерлеудегі ауфтактінің мағынасы».

Оқытушы А.Ж. Есқалиева. «Хор партитурасын оқудағы әдістер».

Л.О. Голубева. «Штрихи и динамика – важнейшие средства выразительности».

Дирижерлеу үдерісінде кездесетін дирижерлік-техникалық мәселелерді меңгеру мақсатында таңдалған тақырыптар тыңдалып, талқыланды.

**Ізденістер, ғылыми-шығармашылық концерттер**

Оқытушы Р. Латифуллина домбырамен халық әндерін орындау мамандығы бойынша оқу бағдарламасының және өткізіліп жүрген сайыстардың талаптарына сәйкес, бұрын соңды орындалмаған Маңғыстау өңірінің Жеті қайқыларының жаңадан зерттелген әндері және Арқа, Жетісу, Алтай-Тарбағатай өңірінің әндерінен 25 туындыны студенттеріне үйретіп, репертуарларын жаңарту жұмыстарын жасады.

Оқытушы Б. Оңдағанова «Дәстүрлі әнді оқытудың әдістемесі» және «Дәстүрлі орындаушылық өнер тарихы» пәндерінен Жұмыс оқу бағдарламасының талабына сәйкес лекция жинағын құрастыру жұмыстарын жалғастыруда. Сонымен қатар, мамандығы бойынша Маңғыстаудың әншілік, жыршылық мектебі мен Жылой өңірінің соңғы кезде зерттелген әндерінен бағдарлама талаптарына толықтырулар жасады.

Оқытушы А. Сапанов «Академиялық әнді оқытудың әдістемесі» және «Академиялық орындаушылық өнер тарихы» пәндерінен лекция жинақтарын құрастыруда.

**Шығармашылық -концерттер:**

 4 қараша күні колледж залында ардагер ұстаз, ҚР білім беру ісінің үздігі, Қазақстан мәдениетіне еңбек сіңірген қайраткер, «Ерен еңбегі үшін» медалінің иегері, композитор Р.Б. Топчевскийдің мерейлі 80 жасқа толуына арналған «Творец гармонии прекрасной...» тақырыбында шығармашылық кеш ұйымдастырылып, жоғары деңгейде өткізілді. Кеш қонақтары ретінде шақырылған колледждің ардагер ұстаздары, зейнеткерлер Р. Жүндібаева, В.В.Яковлева және марқұм Н. Сиражевтың зайыбы Рахимаш Нәзікенқызы қатысты.

ПБ ұстаздары мен студенттері жоспардан тыс бірнеше кәсіптік тиімділігі мол кездесулер мен концерттерге қатысты:

19.10. күні Н. Жантөрин атындағы облыстық филармония залында Ұлыбритания, Германия мемлекеттерінің әншісі, контртенор Александр Мастерстің жеке концертін ПБ болып тамашаладық. Концетмейстер Я. Усеинова.

22.10.2019 ж. «Италия тілінің дүниежүзілік 19 апталығы» аясында біздің колледжде ҚҰӨУ ұстаздары ҚР еңбек сіңірген қайраткер, Халықаралық конкурстардың лауреаты, пианист, профессор Нұрлан Измайлов және «Хор дирижері» кафедрасының меңгерушісі, «Астана Опера» театрының солисті контр тенор, «Қазақстанның жаңа 100 есімі» жобасының жеңімпазы, дирижер Батыржан Смақов концерттік бағдарламаларымен қонақта болды. Концерттің ашылуында колледж хоры алдын-ала жатталған Италия мемлекетінің гимнін орындады. Бұл кездесу-концерт оқу орындарының екіжақты хат алмасу келісімшілігі негізінде ұйымдастырылды.

**Педагогика кадрларының салалық білім жетілдіу курстрына, шеберлік сабақтарына қатысуы:**

Қазан айының 4 жұлдызында облыста мұнай компанияларының ұйымдастыруымен өткізілген «Жас толқын» конкурсына жиналған қазылар алқасымен колледж әкімшілігі тарапынан кездесу ұйымдастырылды. Кездесу соңы ҚҰӨУ профессоры, академик Ш. Абиловтың шеберлік сабағына жалғасты. ПБ оқытушылары мен студенттері түгелдей қатысып, академиялық ән өнері мен қазақ халық әндерінің орындалуы арасындағы ұқсастықты және жастар тәрбиесінде ұлттық педагогиканың зор маңыздылығы жөнінде құнды мәліметтермен бөлісті. Бірнеше студентпен жеке жұмыс жасалды. Шеберлік сабағының соңында оқытушыларға сертификаттар тапсырылды.

18.10.2019. ПБ оқытушылары мен студенттері Ұлыбритания, Германия мемлекеттерінің әншісі, контртенор Александр Мастерстің шеберлік сабағына қатысып, өте қызықты да ерекше әдіс-тәсілдермен таныстық.

 Б. Смақов студенттер хорымен жұмыс жасап, өзінің Италияда оқығанда ұстаздарынан үйренген әдіс-тәсілдерін ортаға салып, ПБ ұстаздарымен бөлісті. Шеберлік сабағы студенттерге де, ұстаздарға да жақсы эмоциялық әсер беріп, тың әдістемелік мағлұматтармен таныстырды.

 11.11.2019 ж. Академиялық ән салу мамандығының студенттері мен оқытушылары Х. Досмұхамедов атындағы университетте опералық әнші, баритон С. Байғожиннің шеберлік сабағына қатысып, тыңдады.

Оқытушылар А.Н. Мухамединова, Б.Ғ. Оңдағанова,К.М. Киматова, «Модульдік-құзыреттілік тәсілді жүзеге асыру барысында интерактивті оқыту әдістерін қолдану және электронды білім беру ресурстарын құру» облыстық семинар-практикумға қатысты.

**Орындаушылық сайыс, фестиваль, олимпиада**

Оқу жылының алғашқы күндерінен бастап ПБ студенттері колледж, облыс өмірінде болып жатқан мәдени шараларға белсене араласты.

Ұстаздар күніне, Тәуелсіздік күніне арналған колледждегі мерекелік концерттерде ПБ ұстаздары мен студенттері өнер көрсетті. Кітапханалардағы және басқа да мекемелерде ұйымдастырылған шығармашылық кештерде студенттер белсене қатысты. Атап айтсақ, С. Құлшаев, Қуат Аружан, Ә. Тілеш, А. Құрмашева, Р. Майранова, Д. Хамзина, Б. Қуанышев, Ә. Күркебай және т.б.

Дәстүрлі әнші студенттер бірнеше сайыстарға қатысып, бақтарын сынады: Ақтау қаласында өткен республикалық колледж аралық «Қайқылардан қалған саз» конкурсында 3 курс студенті Қуат Аружан – 2 орын, Ә.Тлеш, А. Құрмашева, Д. Хамзина алғыс хат иеленді. Оқытушы Р. Латифуллина, Б. Оңдағанова.

Республикалық «Ән-дәрия дүлдүлдері» дәстүрлі әншілер конкурсында Қуат А. диплом, Ә. Тлеш алғыс хатқа ие болды.

Облыстық «Жырым жетсін жалпыға» жыршылар сайысында Ә.Тлеш – 3 орын иеленді. (оқ. Б. Оңдағанова).

Халықаралық «Ай сәулелі алтын таң» әншілер фестиваль-конкурсында Ф. Таженбаева 1 орынға ие болды, оқытушы Р. Латифуллина.

 Қалалық «Жас толқын» конкурсына қатысқан академиялық ән салу мамандығының 2 курс студенті М. Темірғалиев 3 орынға ие болды, оқытушы М. Каримуллаев.

Қазақ мұнайының 120 жылдығы аясында колледждің Камералық хоры қыркүйек айында Ұлыбритания мемлекетіне концерттік бағдарламамен іс-сапарда болды. Жетекшісі А.Баймұқатов.

2 қарашада Атырау қалалық әкімдігі ұйымдастырған Халықтық «Жайық қызы» ансамблінің 50 жылдығына арналған кеште, ансамбль тарихының қалыптасуында үлкен із қалдырған А.Ж. Есқалиева, Р. Латифуллина, М. Ижанова сынды ұстаздарымыз мерейтойлық концертте сахнада ән шырқап, тыңдаушыларын өнерлерімен сусындандырды.

Сонымен қатар ПБ ұстаздары мен студенттері облыстық мәдениет салаларының ұйымдастыруымен өткізілген концерттерге колледж әкімшілігінің бұйрығына сәйкес тыңдаушылар ретінде қатысып, рухани байлық жинады. Сондай концерттердің бірі Құрманғазы атындағы Мәдениет сарайында 5.11 өткен Ерік Құрманғалиевті еске алу кешінде Москвалық контртенорлер және Қазақстандық классикалық әншілердің орындауында әлемдік құнды шығармаларды тыңдап ләззат алды.

12.11.2019ж. ҚР еңбек сіңірген қайраткері, композитор Т. Мұхамеджановтың шығармашылық кешінде Қазақстанның халық әртісі Н. Үсенбаева және әлемге танылған опера әншісі С. Байғожинмен қосылып колледждің студенттік хоры филармония сахнасында өнер көрсетті.

21.11.2019 ж. Нұр-Сұлтан қаласы, «Қазақстан» концерт залында колледж түлегі, композитор Б.Ақтаевтың шығармашылығына арналған «SARMAD» этно-фольклорлық ансамблінің «Көшпенділер рухы» атты концертінде ПБ студенттерінен жасақталған вокалдық ансамбль қатысты, дайындаған А.Баймұқатов. Осы концерт 24 желтоқсанда Атырау қаласында қайталанды.

27 қарашада облыс деңгейінде ұйымдастырылған композитор Р.Топчевскийдің мерейтойлық үлкен кешінде колледжде өткен концерттік бағдарлама толығымен орындалды. Бұл кештің ұйымдастырылып, өткізілуіне ПБ төрағасы бастаған ұстаздар А. Баймұқатов, А. Қуатқалиева, Е. Мартиросьянц және студенттік хорлар белсене қатысты, ал концертті жүргізуге оқытушы Г. Б. Ғабдиева көмектесті.

13.12. 2019 ж. ҚР Тәуелсіздік күні мерекесіне арналған М. Өтемісұлы атындағы облыстық драма театрында ұйымдастырылған салтанатты кеште академиялық әншілер А. Сапанов, Г. Тюлюбергенова, М. Каримуллаев және студенттер хоры қатысты.

20.12. 2019 ж. Қазақстан Мәслихаттарының 25 жылдығына арналған облыстық шарада тыңдармандар мен қонақтар колледж студенттерінің концерттік бағдарламасын тамашалап, жоғары баға берді.

ІІ жарты жылдықта елде болып жатқан пандамия жағдайында жоспарланған әдістемелік, концерттік жұмыстардың басым көпшілігі орындалмады.

Дегенмен, студенттер хоры, академиялық ән салу және домбырамен халық әндерін орындау мамандықтарының оқытушылары мен студенттері «Біз біргеміз» атты челенжге қатысып, өз үлестерін қосты.

**Педагогикалық қызметкерлерді аттестаттау**

2019-2020 оқу жылында оқытушы аттестатталушы Л.О. Голубеваның портфолиосы колледждің аттестаттау комиссиясының жұмысында тексеріліп, талқыланды, жоғары санаты құпталды.